Eskimomåke

Eskimomåke (Larus thayeri) er en stor, nordamerikansk måkefugl som inkluderes i slekten Larus, men det er ikke avklart om eskimomåka er en selvstendig art eller et taxon under grønlandsmåke (L. glaucoides).

Biologi 
Eskimomåka hekker på Canadas arktiske øyer og overvintrer normalt på stillehavskysten fra sørlige Alaska til Californiabukta. Det finnes også populasjoner som overvintrer ved De store sjøer og de øvre deler av Mississippi.

Eskimomåken blir 58–63 cm lang og har et vingspenn på 130–140 cm.

Arten er oppkalt etter den amerikanske ornitologen John Thayer (1862–1933).

Referanser

Eksterne lenker 
 

Måker